**Edmund Aloysius Walsh** (født 10. oktober 1885 i bydelen South Boston i Boston i Massachusetts i USA, død 31. oktober 1956) var en amerikansk katolsk prest tilhørende jesuittordenen og professor for geopolitikk og grunnlegger og første *Regent* for Georgetown University School of Foreign Service, som han opprettet i 1919, seks år før United States Foreign Service selv eksisterte.

Liv og virke
------------

### Bakgrunn

Edmund Aloysius Walsh var sønn av politimannen John Francis Walsh, og av Catherine Noonan. Grunnskolegangen fikk han fra Bostons offentlige skoler, og ungdomsskolen ved forberedelsesprogrammet for Boston College.

### Jesuitt

Walsh inntrådte i 1902 i jesuittordenens novisiat i Frederick i Maryland. etter et tiår med humanistiske studier og undervisning gortsatte han med stidier i  Dublin og i London i det akademiske år 1912–1913. Han ble sendt til Innsbruck i Østterrike-Ungarn høsten 1913 for teologiske stidier, men vendte tilbake etter utbruddet av Første verdenskrig til USA for å fortsette dette ved Woodstock College i Maryland.

### Prest

Han ble presteviet 28. juni 1916 og fullførte sine studier ved Woodstock College i Maryland.

Etter første verdenskrig etablerte Georgetown University sin *School of Foreign Service* og satte pater Walsh til å lede den. Denne skolen var den første av sitt slag i USA, og hadde som mål å fremme internasjonal fred ved å forberede diplomater, forretningsfolk, bankfolk og handelsfolk med en utdannelse som fokuserte på internasjonale relasjoner. Undervisningen begynte i oktober 1919 og det første kullet ble uteksaminert i 1921. Pater Walsh dortsatte å lede skolen i flere tiår.

Han ledet den pavelige hjelpekommisjon for de sultende i Russland i 1922, som også lyktes med å sikre for Vatikanet Andreas Bobolas relikvier (de ble transportert til Roma av pater Walshs assisterende direktør, Louis J. Gallagher; han skrev senere bøker om Walsh og Bobola).

Senere virket Walsh i 1929 på Vatikanets vegne for å løse de mangeårige problemer mellom kirke og stat i Mexico. Han forhandlet senere med den irakiske regjering om å få grunnlagt at et amerikansk college i Bagdad (i året 1931).

Etter de alliertes seier i Andre verdenskrig var pater Walsh rådgiver for *US Chief of Counsel* ved Nürnbergprosessene. I denne forbinmdelse forhørte han den tyske geopolitiker Karl Haushofer for å fastslå hvorvidt man burde stille ham for retten for krigsforbrytelser. Han kom til slutt til at generalmajor Haushofer ikke skulle stilles for retten.

Pater Walsh var en klar antikommunist. Det er blitt hevdet at han var den første som foreslo for senator Joseph McCarthy å gå inn for å gjøre oppmerksom på den kommunistiske fare og bekjempe den. Walsh fremmet selv, etter sine opplevelser i Russland i 1922, gjennom hele sin karriere kraftig alt antikommunistisk tankegods.

Den mest åpenbare og vedvarende arv etter pater Walsh var den skole ved Georgetown University som ble til en inkubator for mange nasjonale og internasjonale ledere. Blant personer som er blitt uteksaminert fra det som senere er blitt hetende *Edmund A. Walsh School of Foreign Service* er president Bill Clinton og CIA-direktør George Tenet, AFL-CIO-prssident Lane Kirkland og erkebiskop av New York, John Joseph kardinal O'Connor. Her fikk også senere statsoverhoder i andre land utdannelse, som kong Abdullah II av Jordan, kong Felipe VI av Spania, og Gloria Macapagal-Arroyo fra Filippinene.

Blant kjente lærekrefter kan nevnes historikeren Carroll Quigley og Jules Davids, politologen og krigshelten Jan Karski, og utenriksministeren Madeleine Albright.

Verker
------

* Walsh, Edmund Aloysius: *Total Power: A Footnote to History*. Doubleday & Company, Inc. Garden City, New York: 1949, OCLC 589331418.
* Walsh, Edmund Aloysius: *The Fall of the Russian Empire*
* Edmund A. Walsh, S.J.: *The Mystery of Haushofer.* LIFE Magazine, 16. september 1946

Referanser
----------

1. 1 2   Social Networks and Archival Context, SNAC Ark-ID w6d51kk9, besøkt 9. oktober 2017[Hentet fra Wikidata]
2. ↑  American National Biography anb.org
3. ↑   The House That Walsh Built
4. ↑   The House That Walsh Built: Speeches from the Formal Commemoration of the Founding of the School of Foreign Service, 25. november 1919
5. ↑   The House That Walsh Built: Program from Dinner for the First Graduating Class, 1921
6. ↑   The House That Walsh Built: Fr. Frank L. Fadner, SFS Professor and Regent
7. ↑  The Catholic Diplomat: Edmund A. Walsh, S.J.
8. ↑  biografisk notis om Louis J. Gallagher halt bak i: *China in the Sixteenth Century: The Journals of Matteo Ricci* (1942; nytt opplag 1953) - engelsk oversettelse av Gallagher av Matteo Riccis og Nicolas Trigaults *De Christiana expeditione apud Sinas suscepta ab Societate Jesu*
9. ↑  O'Neill, Paul R. and Paul K. Williams, "Georgetown University"
10. ↑  Walsh, Edmond A. ‘’ The Fall of the Russian Empire: The story of the last of the Romanovs and the coming of the Bolsheviki’’, Little, Brown, & Company, Boston 1928

Litteratur
----------

* McNamara, Patrick J.: *A Catholic Cold War: Edmund A. Walsh, S.J. and the Politics of American Anticommunism*. Fordham University Press 2005. ISBN 0823224597

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |